b'\n_START_ARTICLE_\nTheodor Lackschewitz\n_START_PARAGRAPH_\nTheodor Friedrich Lackschewitz (20. oktoober 1867 P\xc3\xb5ltsamaa \xe2\x80\x93 22. september 1940 Wongrowitz) oli baltisaksa p\xc3\xa4ritolu Eesti arst._NEWLINE_Ta s\xc3\xbcndis P\xc3\xb5ltsamaal arsti pojana. Esmast privaatkoolitust sai ta P\xc3\xb5lva pastoraadis ja l\xc3\xb5petas seej\xc3\xa4rel kroonug\xc3\xbcmnaasiumi Tartus. Tartu \xc3\x9clikooli arstiteaduskonda astus ta aastal 1886, mille l\xc3\xb5petas aastal 1892 arstina. Akadeemiliselt kuulus ta korporatsiooni Livonia. 29. mail 1892 kaitses ta Tartu \xc3\x9clikooli juures teemal "\xc3\x9cber die Wasseraufnahmef\xc3\xa4higkeit der rothen Plutk\xc3\xb6rperchen nebst einigen Analysen pathologischen Blutes" dr. med. kraadi._NEWLINE_Ta oli aastatel 1893\xe2\x80\x931894 arst Tartu \xc3\x9clikooli kliinikutes. Aastatel 1895\xe2\x80\x931896 t\xc3\xa4iendas ta end Saksamaal Berliinis ja Halles silmahaiguste erialal. Aastast 1896 t\xc3\xb6\xc3\xb6tas ta erapraktiseeriva kopsuarstina Tartus. Osales arstina nii Esimeses maailmas\xc3\xb5jas kui ka Vabaduss\xc3\xb5jas (olles Tartu II s\xc3\xb5jav\xc3\xa4ehaiglas vanemarstiks). Aastast 1921 t\xc3\xb6\xc3\xb6tas ta silmaarstina Kuressaares._NEWLINE_Ta kuulus aastatel 1901\xe2\x80\x931904 Tartu Saksa Meditsiini Seltsi ja aastast 1921 Kuressaare Arstide Selts. Lisaks oli ta aastast 1934 Kuressaare Saksa Kultuuriseltsi liige._NEWLINE_26. aprillil 1940 asus ta koos abikaasaga Saksamaale, kus ta 22. septembril 1940 Wongrowitzis (praegu W\xc4\x85growiec, asub W\xc4\x85growieci maakonnas, Suur-Poola vojevoodkonnas) suri.\n_START_SECTION_\nIsiklikku\n_START_PARAGRAPH_\nTa abiellus aastal 1897 Margarethe Auguste von Middendorfiga ja neil oli 7 last.'